KINNITATUD

RMK õigus- ja hangete osakonna

juhataja käskkirjaga 1-47.3017/1.

## 1. Hanke nimetus ja viitenumber

* 1. Hanke nimetus: **Maapinna ketasadraga ettevalmistamine Edela piirkonnas 2024-2028**
  2. Viitenumber: 275191
  3. Klassifikatsioon: 77231600-4 Metsastamise teenused
  4. Hankemenetluse liik: avatud hankemenetlus

## 2. Hanke läbiviija

RMK õigus- ja hangete osakond

* 1. ***3. Info hanke kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR-i süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

### 3.2. pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHR-i keskkonnas hanketeates toodud aja saabumise järel.

## 4. Hanke lühikirjeldus

* 1. Avatud menetlusega hanke tulemusel tellitakse maapinna ketasadraga ettevalmistuse teenuseid vähemalt ühe tehnikakomplektiga (vedutraktor ja ketasader) RMK Edela metsakasvatuse piirkonnas (kokku 1 tehnikakomplekti) hankelepingu (raamlepingu) alusel ajavahemikul **01.07.2024 kuni 31.12.2028.a.**

Tellitakse ketasadraga maapinna ettevalmistamise teenust **ühe** tehnikakomplektiga (vedutraktor ja ketasader) Edela piirkonnas. Edela metsakasvatuse piirkonda jäävad Pärnumaa, Viljandimaa, Raplamaa, Saaremaa, Hiiumaa, Läänemaa, Lääne-Harjumaa, töid ei tellita väikesaartel Kihnu ja Ruhnu.

* 1. Piirkonna määratlemine hankedokumendis tähendab eelkõige, et valdav osa teenustest osutatakse nimetatud piirkonnas, kuid vajadusel ka mujal Eestis. Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele.
  2. Raamlepingute eeldatav maksumus on 900 000 EUR (käibemaksuta). Raamlepingu võimalik maksimaalne kogumaksumus on kuni 1 200 000 eurot (käibemaksuta), tegelik maksumus kujuneb vastavalt tellitavate teenuste tegelikule mahule.
  3. Hankija ei ole kohustatud tunnistama pakkumusi edukaks ega sõlmima lepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima. Hankija hinnangul on selle hinnaraamistiku koefitsiendi 1,000 tasemel maapinna ettevalmistus teenuse hind realistlik (teenuse osutamist võimaldav), konkurentsivõimeline ja õiglane.
  4. Pakkuja peab omama või kasutama lepingu alusel hiljemalt 01.07.2024 vähemalt ühte hankelepingu tingimustele vastavat tehnikat, mis ei ole hõivatud lepingu kehtivusajal ühegi RMK- ga sõlmitud lepinguga, ning esitab selle hanketingimustes nõutud ajal hankijale ülevaatamiseks ja täiendavaks nõuetele vastavuse kontrollimiseks.
  5. Pakkuja esitab enne töödega alustamist Hankijale traktori tehasepoolse registreerimiskoodi (VIN), mille abil on võimalik masinat identifitseerida. Lepingu täitmiseks tööde teostamisel tohib kasutada ainult esitatud VIN koodiga masinat, mis fikseeritakse lepingu lisas. Tehnika ülevaatuse kohta koostatakse akt ning hinnatakse tehnikakomplekti vastavust hanketingimustele. Ketasader peab olema ühendatud vedutraktori külge ning olema töövalmis. Vedutraktorit peab olema võimalik käivitada, sellega liikuda ja demonstreerida ketasadra tööorganite toimimist, sh kaldenurkade muutmist.
  6. Edela piirkonna raamlepingu aastamahuks on kokku 800 ha ühe tehnikakomplekti kohta.
  7. Hankija arvestab, et ühe tehnikakomplektiga ja ühe raamlepingu alusel on tavapärane hankes etteantud tingimustel osutada maapinna ketasadraga ettevalmistamise teenust ligikaudu kuni 160 ha ühes kalendrikuus; sellise jõudluse saavutamata jäämisel ühe tehnikakomplektiga on tõenäoliselt vajalik täiendava(te) tehnikakomplekti(de) kaasamine töövõtja riisikol ja kuludega. Teenuse osutamine toimub ligikaudu 5 kalendrikuu jooksul kalendriaastas (juuli- november), aga ilmastikutingimustest ja hankija äranägemisest sõltuvalt võib see erineda.
  8. Raamleping sõlmitakse olenevalt hankemenetluse kulgemisest esimesel mõistlikul võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist. Raamleping sõlmitakse tähtajaga 31.12.2028. Lepingujärgseid teenuseid osutatakse alates 01.07.2024. Töid teostatakse raamlepingu alusel esitatavate tööde üleandmise aktide (tellimuste) alusel. Hankemenetluse kulgemisest tingitud põhjustel võib raamlepingu sõlmida ka hiljem, samuti võib raamlepingu varasema sõlmimise korral lepingujärgsete teenuste osutamisega alustada ka varem.
  9. Raamleping sõlmitakse erisusena riigihangete seaduses sätestatud kuni 4-aastasest tähtajast pikema tähtajaga, kuna hankes esitatakse nõuded lepingu täitmisel kasutatavale tehnikale. Kasutatav tehnika on kõrge maksumusega, see soetatakse tavapäraselt finantsasutusi kaasates ning valdkonnas on tavapäraseks soetusperioodiks 5 aastat. Seetõttu on vajalik konkurentsi tagamiseks võimaldada pakkujatel soetada lepingu täitmiseks kasutatavat tehnikat nende jaoks tavapärastel tingimustel, hoides sellega ühtlasi ära ka tõenäolise teenuse kallinemise hankija jaoks.
  10. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

* 1. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hanke tehniline kirjeldus

1. **Maapinna ettevalmistamise tehniline kirjeldus:**
   * 1. Töövõtja poolt iseseisvalt raiesmiku leidmine, raiesmikule sõitmine, omal kulul kraavide ületamine ning raiesmikul maapinna ettevalmistamine metsauuenduse kasvutingimuste parandamiseks: puuseemnete külvamise ja metsataimede istutamise võimaldamiseks või loodusliku uuenduse tekkele kaasaaitamiseks vähemalt kahekettalise ketasadraga.
     2. Tööde käigus ei tohi kahjustada langile kasvama jäetud puid ega looduskeskkonda, samuti maapinda (v.a mineraliseeritav pind, mida töödeldakse ketasadraga).
     3. Tööde teostamisel tuleb järgida RMK keskkonnanõudeid metsatöödel.
   1. **Nõuded tehnikale ja teenusele:**
      1. Teenust osutatakse vastavalt Tellija raamlepingu vormil sõlmitud raamlepingule Töövõtja (eduka pakkuja) poolt pakutud ühe hektari (ha) maapinna ketasadraga ettevalmistamise alusel. Lepingus on kirjeldatud teenuste osutamise täpsemad tingimused, lepingu lisades kirjeldatakse teenuste tasustamise hinnaraamistik ning hinnaraamistiku parandid, samuti teenuse osutamisel kehtivad keskkonna- jm nõuded.
      2. Teenuse hulka, s.o teenuse hinna sisse kuulub ka igasugune tehnika ja tööjõu transport raielangile, raielankide vahel ja hilisem transport raielangilt ära, samuti teenust osutava tehnika võimalik erakorraline abistamine (pukseerimine rikete ja sõidutakistuste jms korral). Kraavide ületamiseks vajaliku sillamaterjali leidmine, kohaletoimetamine ja paigaldamine on Töövõtja korraldada.
      3. Maapinna ketasadraga ettevalmistamise tehnikakomplekti kuulub:
2. minimaalset kuue vedava rattaga ning vähemalt ühe komplekti roomikutega veduktraktor.
3. vähemalt kahekettaline hüdraulilise ajamiga ketasader. Ketta diameeter peab olema hammaste tipust vähemalt 135 cm koos hammastega. Ketasadral peab olema võimalik muuta ketta kaldenurkasid.
   * 1. Kogu lepinguperioodi kestel tuleb töötada tehnikaga, mis vastab hankija poolt käesolevates hankedokumentides esitatud tingimustele.
     2. Töövõtja esitab teenuse osutamiseks kasutatava tehnika Tellija nõudmisel ülevaatamiseks ja täiendavaks nõuetele vastavuse kontrollimiseks. Tehnika ette näitamata jätmisel Töövõtjat töid teostama ei lubata ning Tellijal on õigus lepingust taganeda. Tellija annab üldjuhul tehnika ettenäitamiseks tähtaja kahenädalase perioodi sees enne lepingujärgsete teenuste osutamise algust.
     3. Töövõtja on kohustatud teatama Tellijale hiljemalt kaks (2) nädalat enne lepingujärgsete teenuste osutamise algust kasutatava(te) tehnikakomplekti(de) andmed. Tehnikakomplekt(id) ei tohi olla lepingu kehtivusajal hõivatud ühegi varem RMK- ga sõlmitud lepinguga.
     4. Töövõtja peab varustama kõik Tellijale teenust osutavad traktorid positsioneerimise riist- ja tarkvaraga, mis tagab traktorite asukohaseire ning võimaldab Tellijal arvutada tehtud tööde katvust tööobjekti sees. Enne töödega alustamist väljastab Tellija Töövõtjale traktori positsioneerimiseks GPS seadme, mille Töövõtja kinnitab enda masinale ning peab tagama seadme sisse lülitamise töötamisel Tellija tööobjektidel. Lepingu perioodi lõppedes Töövõtja tagastab selle GPS seadme Tellijale.
     5. Töövõtja peab varustama kõik kasutatavad masinad riistvaraga (arvutiga), millega on võimalik ja kohustuslik elektrooniliselt vastu võtta tellija poolt saadetavaid tööobjekti andmeid, kaardipilti ja mille abil on võimalik ja kohustuslik saata tellijatele andmed tehtud tööde osas, järgida töötamisel tööobjekti piire ja teostada muid tellija poolt antud tarkvara funktsioonides ettenähtud toiminguid. Tarkvara annab RMK töövõtjale tasuta kasutamiseks.
        1. Riistvara minimaalsed nõuded on:

1) puutetundlik nutitelefon või tahvelarvuti;

2) vähemalt operatsioonisüsteem Android 6,0;

3) vähemalt 3G võrguühendus.

1. ***Tagatised***
   1. Pakkumuse esitamisel ja raamlepingu täitmisel on ette nähtud tagatis.
   2. Pakkumuse esitamisel peab pakkuja esitama hankijale RHS § 90 kohase pakkumuse aegse tagatise **7000 eurot** pakutava raamlepingu (pakkumuse) kohta kas:
      1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes 275191 [pakkuja nimi] eest“), panga viitenumber 4000004303, või
      2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.
   3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:
      1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või
      2. olema allkirjastatud kirjalikult ning esitatud originaaldokumendina hankijale aadressil RMK õigus- ja hanke osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.
   4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.
   5. Hankija kohaldab pakkumuse tagatise realiseerimisel ja tagastamisel RHS § 91.
   6. Hankelepingu (raamlepingu) täitmisel on ette nähtud tagatis. Hankelepingu (raamlepingu) kehtivuse ajaks alates raamlepingu sõlmimisest ja raamlepingust tulenevate tööde tegeliku teostamise perioodiks ja sellele lisaks veel kahe (2) kuu pikkuseks tähtajaks on nõutav krediidi- või finantseerimisasutuse või kindlustusandja garantii raamlepingu kohta suurusega 10 000 eurot või sama summa deponeerimine Tellija pangakontole Tagatise tingimused on sätestatud hankelepingus (raamlepingus).

## 7. Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR süsteemis täidetava maksumuse vormi, kuhu märgib ühe hektari (ha) maapinna ketasadraga ettevalmistamise hinnakoefitsiendi võrreldes hankijapoolse 1.000 taseme hinnaraamistikuga. Hinnakoefitsient märkida täpsusega kolm (3) kohta peale koma. Väiksema täpsusega esitatud hinnakoefitsiendi puhul loetakse arvu lõpust puuduolevad kümnendkohad nullideks. Suurema täpsusega esitatud hinnakoefitsiendi puhul hankija ümardamist ei teosta, vaid tunnistab pakkumuse hankedokumentidele mittevastavaks ja lükkab tagasi.
  2. Hindamismetoodika ja hindamiskriteeriumite kirjeldused on nähtavad eRHR keskkonnas.
  3. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks väikseima hinnakoefitsiendiga (suurima punktisummaga) pakkumuse.
  4. Kui võrdselt väikseima hinnakoefitsiendiga (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja kord teatatakse eelnevalt pakkujatele ning nende (volitatud) esindajatel on õigus viibida liisuheitmise juures.
  5. Hankija ei ole kohustatud tunnistama pakkumusi edukaks ega sõlmima lepinguid hankemenetluses pakutavast teenuse hinnast (hinnakoefitsiendi suurusest) sõltumata, s.o hankija jaoks liiga kõrge hinnaga (hinnakoefitsiendiga) teenust ei ole hankija kohustatud tellima.

## 8. Hankija sätestatud tingimused raamlepingu sõlmimisel

* 1. Hanke läbiviimise tulemusena sõlmitakse ühe edukaks tunnistatud pakkumuse esitanud pakkujaga raamleping.
  2. Raamlepingud sõlmitakse tähtajaga kuni 31.12.2028 või kuni raamlepingu maksimaalse võimaliku kogumaksumuse täitumiseni, sõltuvalt sellest, kumb tingimus saabub varem.
  3. Edukas pakkuja peab olema valmis allkirjastama hankelepingu viivitamatult pärast hankija poolt lepingu esitamist allkirjastamiseks.
  4. Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele. Hankija jätab endale õiguse tellida sarnaseid teenuseid väljaspool raamlepingut vastavalt vajadusele.

## 9. Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

* 1. kõigi pakkumuste või vastavaks tunnistatud pakkumuste maksumused ületavad hanke eeldatavat maksumust või kui kõik pakkumused on hankija jaoks muul moel ebamõistlikult kallid;
  2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Raamlepingu (hankelepingu) vorm
  2. Lisa 2 - Pakkumuses kasutatavad vormid
  3. Lisa 3 – Maapinna ettevalmistus ketasadraga hinnaraamistik